**Medzinárodná stavebná skupina HSF System vstupuje na rakúsky trh**

Žilina, 25. júna 2025 – **Medzinárodná stavebná skupina HSF System, ktorá je súčasťou poprednej európskej investičnej skupiny PURPOSIA Group, oznamuje vstup na rakúsky stavebný trh. Novozaložená spoločnosť HSF System AT so sídlom v Enzesfelde neďaleko Viedne sa zameria na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií. Tento krok je súčasťou dlhodobej stratégie rastu a rozvoja skupiny  HSF System na európskych trhoch.**

Medzinárodná stavebná skupina HSF System sa rozšírila o sesterskú spoločnosť  HSF  System AT, aby posilnila svoju prítomnosť v regióne a získala nové príležitosti. *„Rakúsky trh je nám blízky a otvára nám nové príležitosti pre rozvoj a spoluprácu s miestnymi partnermi. Už v minulosti sme tu úspešne realizovali niekoľko projektov, no teraz prichádzame s jasnou víziou a systematickým prístupom,“* uvádza **Tomáš Kosa, riaditeľ skupiny HSF System.**

**Nový hráč na stavebnom trhu**

Stavebná skupina má za sebou na rakúskom trhu osem realizovaných projektov s celkovou plochou viac ako 75 tisíc m². Medzi referenčné zákazky patria dodávky pre spoločnosti CTP, Hagleitner alebo Hornbach. *„V súčasnosti pracujeme na niekoľkých ďalších projektoch pre našich stálych klientov vrátane zákazky pre Gebrüder Weiss,“* uvádza **Stefan Jansch, Country Manager, HSF System AT**, ktorý má 15-ročné skúsenosti ako stavbyvedúci alebo projektový manažér na rakúskom stavebnom trhu. Stefan Jansch v posledných rokoch napríklad riadil ako projektový manažér výstavbu logistického parku za desiatky miliónov eur, bol stavbyvedúcim pri výstavbe niekoľkých obytných komplexov vo Viedni alebo viedol projekty rekonštrukcií a novostavieb obchodného reťazca Billa.

**Ekonomická stabilita a odbornosť**

Stavebná skupina HSF System, založená v roku 2002 v Českej republike, patrí medzi najvýznamnejšie stavebné firmy v Česku a na Slovensku, kde sa rozrástla v roku 2010. V roku 2024 dosiahla spoločnosť HSF System v Česku obrat 95,5 mil. eur. Sesterská firma HSF System SK na Slovensku v tom istom roku vykázala rekordné tržby 59,8 milióna eur. Silné výsledky s ročnými tržbami viac ako 160 mil. eur podporuje investičná skupina PURPOSIA Group, ktorá združuje 42 firiem vrátane medzinárodnej skupiny HSF System. *„Ako súčasť dlhodobej stratégie rastu a diverzifikácie rizík na zahraničných trhoch je pre nás rakúska expanzia ďalším krokom k upevneniu našej pozície európskeho hráča,“* opisuje **Jan  Hasík, zakladateľ stavebnej skupiny HSF System a predseda predstavenstva PURPOSIA Group**.

**Národná cena kvality a stavba roka**

Stavebná skupina HSF System získala množstvo prestížnych ocenení potvrdzujúcich jej popredné postavenie na českom aj slovenskom trhu. Medzi najvýznamnejšie patrí absolútne víťazstvo v Národnej cene ČR za spoločenskú zodpovednosť a udržateľný rozvoj 2023 a titul Stavba roka 2020. HSF System získala tiež Národnú cenu kvality ČR v programe Excelencia 2024 a ocenenie Deloitte Czech and Slovak Best Managed Companies. Jan Hasík a Tomáš Kosa sú národní finalisti prestížnej súťaže EY Podnikateľ roka.

**Poprední investori a developeri**

*„Dlhodobo v Česku a na Slovensku spolupracujeme s poprednými investorskými a developerskými skupinami, ako Panattoni, Erste Group Immorent, Contera, Arete alebo Accolade,“* hovorí **Jan Vitvar, manažér pre kľúčových zákazníkov skupiny HSF System**, a dodáva: *„V oboch krajinách sme ako generálny dodávateľ napríklad stavali pre významné rakúske spoločnosti ako KIKA, DHL alebo Gebrüder Weiss.“*

**ESG princípy a digitalizácia**

Zo strany investorov patrí udržateľná výstavba k základným požiadavkám na spoluprácu a skupina HSF System sa snaží týmto požiadavkám vyhovieť. Okrem európskeho štandardu pre udržateľnú výstavbu podľa certifikácií BREEAM a DGNB začala skupina HSF System s ESG reportingom podľa nových štandardov EÚ, hoci to ešte nie je povinné. *„Medzi strategické oblasti, ktoré intenzívne a dlhodobo rozvíjame, patrí aj automatizácia, digitalizácia a prepojenie stavebných procesov od projektovania až po samotnú realizáciu,“* vysvetľuje **Tomáš Hess, obchodný riaditeľ stavebnej skupiny HSF System**.

**Zodpovedne stavajú, zodpovedne pomáhajú**

Skupina HSF System v Česku a na Slovensku podporuje vysoké školy a má vlastnú stredoškolskú súťaž Modelium pre talentovaných žiakov. Podporuje napríklad hudobný festival Colours of Ostrava, ktorý patrí medzi desať najlepších veľkých európskych festivalov, alebo Medzinárodný filmový festival v Karlových Varoch. V regiónoch, kde skupina HSF  System podniká, podporuje desiatky organizácií zo športovej, kultúrnej, sociálnej a zdravotnej oblasti.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny Purposia Group tvoria česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT (založená v roku 2024) so sídlom v Enzesfelde. Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií. Stavebná spoločnosť HSF System získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny župana MS kraja za spoločenskú zodpovednosť za roky 2022 a 2020 v kategórii firiem do 250 zamestnancov a už trikrát získala ocenenie Czech Best Managed Companies v rokoch 2023, 2024 a 2025. V hodnotení Nadácie pre rozvoj architektúry a stavebníctva RATING KVALITY 2025 sa spoločnosť HSF System umiestnila na 7. mieste na základe výsledkov za posledných 15 rokov. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz). Spoločnosť HSF System SK sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šiestich finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

**PURPOSIA Group**

PURPOSIA Group je jednou z popredných európskych investičných skupín s českými koreňmi, ktorá vznikla v roku 2023 ako holdingová štruktúra okolo svojich stavebných firiem HSF System v Česku a na Slovensku a ďalších spoločností prevažne z oblasti stavebníctva. História firiem tvoriacich holding PURPOSIA Group siaha do roku 2002, vtedy boli ich hlavnou špecializáciou kompletné strešné a fasádne opláštenia, následne došlo k rozšíreniu aktivít na generálne dodávky stavieb. Skupina sa dnes venuje celému životnému cyklu stavebných projektov od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí celkovo 42 firiem s ročnými tržbami viac ako 4 miliardy českých korún (160 mil. eur). Medzi dcérske spoločnosti, okrem spomínanej skupiny HSF System v Česku, na Slovensku a najnovšie aj v Rakúsku, patria aj firmy z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. PURPOSIA Group pôsobí celkovo v 10 krajinách Európy. Viac o PURPOSIA Group na [www.purposia.eu](http://www.purposia.eu).

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz